Mediaverklaring: Helpende Hand se Afrikaanse Beursinstituut ken studielenings van R16,6 miljoen toe in 2014 | Solidariteit Helpende Hand
Geplaas op 6 Februarie 2014
Te midde van kritiek teenoor die regering se Nasionale Studente Finansiële Hulpskema (NSFHS), het Solidariteit Helpende Hand hierdie jaar meer as R16,6 miljoen se studielenings aan 948 studente toegeken.
Annelie Lotriet, die Demokratiese Alliansie se skaduminister vir hoër onderwys en opleiding, sê dat slegs 50% van studente wat vir befondsing van die NSFHS kwalifiseer, wel befondsing ontvang. Volgens Lotriet beteken dit dat die helfte van studente met universiteitstoelating toegang tot ŉ tersiêre kwalifikasie geweier word.
Die Beursinstituut het in 2008 met slegs drie studiefondse begin en bestuur vandag 114 beursfondse. Die beskikbare fondse in die beursplatform het die afgelope jaar met meer as R4 miljoen toegeneem. In 2013 is net meer as R12 miljoen se rentevrye studielenings toegestaan.
← Laerskole Middagseminaar (Durbanville)
Nuusbrief: Kinders moet net kinders wees →